**KRITERIJI OCJENJIVANJA IZ KATOLIČKOG VJERONAUKA**

**ZNANJE**

***Elementi vrednovanja:***

1. *USMENO*
2. *PISMENO (kratka pisana provjera, ispit znanja)*

OCJENA ODLIČAN (5)

1. Učenik može samostalno izlagati nastavno gradivo, dati konkretan odgovor na postavljeno pitanje bez dodatnih potpitanja.
2. Može povezati činjenice i sadržaje, iznosi sigurno.
3. Može logičko povezivati i zaključiti.
4. Sadržje može povezivati s drugim opredmetima i aktualizirati ih.

OCJENA VRLO DOBAR (4)

1. Učenik ima znanje, ali mu je potrebna mala pomoć u izlaganju, pokazuje nesigurnost.
2. Potrebno mu je postaviti potpitanja.
3. Razumije ključne pojmove, ali ih definira vrlo površno.
4. Zna nepotpuno i neutvrđeno..

OCJENA DOBAR (3)

1. Treba mu postavljati konkretna pitanja i potpitanja.
2. Ne može samostalno izlagati, ni objasniti
3. Prepoznanje ključne pojmove, ali ih definira vrlo površno.
4. Zna nepotpuno i neutvrđeno.

OCJENA DOVOLJAN (2)

1. Učitelje može nabrojati ključne pojmove, ali bez razumijevanja i ne može ih definirati.
2. Njegovo znanje je na razini prisjećanja.
3. Odgovara uz pomoć potpitanja i uz navođenje na odgovor.
4. Ne povezuje logički sadržaje.

OCJENA NEDOVOLJAN (1)

1. Učenik ne daje odgovor niti uz pomoć.
2. Ne prepoznaje osnovne sadržaje.
3. Ne zna nabrojiti ili imenovati osnovne ključne pojmove.
4. Odbija odgovarati.

**STVARALAČKO IZRAŽAVANJE**

***Elementi vrednovanja:***

1. *Usmeno*
2. *Pismeno (domaća zadaća, esej, sastavak, intervju)*
3. *Likovno izražavanje*
4. *Scensko izražavanje*
5. *Glazbeno izražavanje*

OCJENA ODLIČAN (5)

1. Učenik može primjeniti stečeno znanje i uspijeva ga prezentirati kroz likovno, glazbeno, scensko, literarno izražavanje. Pri tom se ističe kreativnošću, inovativnošću, sposobnošću interpretacije, asociranja.
2. Učenik uspijeva upotpunjavati, sažimati i uspoređivati stečeno znanje kroz elemente stvaralačkog izražavanja.
3. U svom radu samostalno se koristi raznovrsnim medijima.

OCJENA VRLO DOBAR (4)

1. Samostalan i korektan u raznim oblicima stvaralačkog izražavanja.
2. Kroz razne elemente stvaralačkog izražavanja uspijeva izraziti i prikazati stečeno znanje, ali pokazuje određenu nesigurnost i potrebna mu je mala podrška i usmjerenje u radu.

OCJENA DOBAR (3)

1. Bez poticaja učenik ne može samostalno interpretirati vjeronaučne sadržaje kroz elemente stvaralačkog izražavanja.
2. U stvaralačkom izražavanju učenik uspijeva razvrstati određene pojmove, ali ih, bez poticaja, ne može samostalno proširiti, predvidjeti, povezivati i opisati.

OCJENA DOVOLJAN (2)

1. Učeniku je potrebna stalna pomoć i poticaj da supije ponoviti i kroz elemente stvaralačkog izražavanja odrediti i prepoznati osnove vjeronaučnog sadržaja.
2. Samo ponekad brine o kvaliteti svog rada.
3. Učenik kroz elemente stvaralačkog izražavanja ne uspijeva do kraja definirati ključne pojmove te ih koristi na razini prisjećanja.

OCJENA NEDOVOLJAN (1)

1. Učenik ne sudjeluje, ne pokazuje interes i ne ulaže nikakav trud u stvaralačko izražavanje te odbija bilo kakvu pomoć i suradnju.
2. Nikad ne brine o kvaliteti svog rada te izostaje bilo kakav oblik stvaralačkog izražavanja.

**ZALAGANJE**

***Elementi vrednovanja:***

1. *Uključivanje u nastavni proces: javljanje prilikom obrade, pomoć i podrška slabijim učenicima, nošenje pribora*
2. *Domaće zadaće*
3. *Seminarski radovi, plakati, prezentacije*
4. *Sudjelovanje u radu skupine*

OCJENA ODLIČAN (5)

1. Vrlo aktivno sudjeluje u nastavi.
2. Samostalno i redovito piše domaće zadaće.
3. Istražuje i prezentira dodatne sadržaje.
4. Sudjeluje u radu skupine, siguran je u iznošenju vlastitih stavova i razmišljanja.
5. Učenik samostalno izrađuje plakate, seminarske radove i prezentacije.

OCJENA VRLO DOBAR (4)

1. Uključuje se u rad, ali uz poticaj.
2. Redovito piše domaće zadaće.
3. Redovito donosi udžbenik, radnu bilježnicu i bilježnicu.
4. Rado sudjeluje u radu skupine, ali je nesiguran u iznošenju vlatitih stavova i razmišljanja.
5. Povremeno izrađuje plakate.

OCJENA DOBAR (3)

1. Povremeno se uključuje u nastavni proces.
2. Povremeno piše domaće zadaće, ali nesamostalno.
3. Neredovito donosi udžbenik, radnu bilježnicu i bilježnicu.
4. Uz poticaj sudjeluje u radu skupine.

OCJENA DOVOLJAN (2)

1. Vjeroučenik se vrlo malo uključuje u rad.
2. Često ne piše domaće zadaće.
3. Rijetko donosi udžbenik, radnu bilježnicu i bilježnicu.
4. Javlja se samo na poticaj.
5. Povremeno sudjeluje u radu skupine.

OCJENA NEDOVOLJAN (1)

1. Vjeroučenik ne pokazuje interes za rad.
2. Odbija bilo kakve upute i suradnju.
3. Vjeroučenik ne piše domaće zadaće.
4. Ne donosi udžbenik, radnu bilježnicu i bilježnicu.
5. Izostaje mu gradivo u bilježnici.
6. Odbija rad u skupini.

**KULTURA MEĐUSOBNOG KOMUNICIRANJA**

***Elementi vrednovanja:***

*Odnos prema kršćanskim istinama (Bogu, molitvi...)*

*Odnos prema drugima (vjeroučenicima, učiteljima, gostima škole)*

*Odnos prema predmetu.*

OCJENA ODLIČAN (5)

1. S puno pažnje i poštovanja odnosi se prema učenicima u raredu i školi. Nenametljivo nudi pomoć učenicima koji teže rješavaju postavljene zadatke.
2. Dobro prosuđuje sukobe među učenicima. Pravedan je te se zalaže za pomirbu i toleranciju.
3. Prema vjeroučitelju i ostalim nastavnicima iskazuje odnos poštovanja te i druge potiče na kvalitetnije ponašanje.
4. tRazlikuje profano od svetog te ses poštovanje odnosi prema vjeronaučnim sadržajima.
5. Za vrijeme molitve vidljiv je poseban odnos koji njeguje prema Bogu te stav poniznosti i povjerenja.

OCJENA VRLO DOBAR (4)

1. Učenik povremeno ne poštuje mišljenje ostalih učenika.
2. Vrlo često pokazuje pozitivan stav prema Bogu i molitvi
3. Vrlo često pokazuje poštovanje prema nastavnicima, djelatnicima škole, gostima škole i učenicima.
4. Često primjenjuje svoje znanje o lijepom ponašanju u komunikaciji s drugima.
5. Ponekad pomaže onima kojima j epomoć potrebna.

OCJENA DOBAR (3)

1. Učenik prema učenicima povremeno reagira neprimjereno.
2. Prema vjeroučitelju i nastavnicima odnosi se korektno.
3. Povremeno se ne odnosi s dovoljno poštovanja prema molitvni.
4. Odnos prema vjeronaučnim sadržajima je pozitivan i prihvaća kršćanska načela.

OCJENA DOVOLJAN (2)

1. Učitelje i djelatnike škole nerado pozdravlja
2. Učenik nema usvojenu kulturu ponašanja prema školskom inventaru ( lupanje vratima, šaranje klupe, lijepi žvakače gume)
3. Učenik rijetko sudjeluje u trenutcima molitve.
4. Rijetko je spreman pomoći učeniku sa smanjenim sposobnostima.
5. Djelomično prihvaća načela kršćanskog života.
6. Pri verbalnom sukobu nije spreman ispirčati se drugom učeniku.

OCJENA NEDOVOLJAN (1)

1. Učenik ne poštuje dogovorena pravila na vjeronauku i ne poštuje kućni red škole.
2. Učenik ne poštuje vjeroučitelja/vjeroučiteljicu,
3. Učenik korisiti neprimjerene riječi (psovke), kako na satu vjeronauka, tako i u ostalim prostorijama škole.
4. Učenik ne sudjeluje u zajedničkim molitvama na satu, ometa ostale učenike u molitvi.
5. Ne poštuje djelatnike i goste ustanove.
6. Učenik ne sudjeluje u nastavi vjeronauka i upada u riječ bez dopuštenja.
7. Ne prihvaća mišljenja drugih učenika niti vjeroučitelja/vjeroučiteljice.
8. Zauzima negativan stav prema kršćanskim istinama, upada u raspravu s vjeroučiteljem/vjeroučiteljicom.